als_Latn dik_Latn sag_Latn
Siç kumtoi sot MPB, mbrëmë rreth orës 20, në bulevardin "Jane Sandanski" në parkingun pas QT "Kapitoll" dy persona fizikisht e kanë sulmuar të miturin 14 vjeçar, i cili ka qenë së bashku me dy shokët e tij të moshës 16 vjeçare, në atë mënyrë që së pari i kanë takuar dhe kanë filluar t'i ndjekin. Të dy djemtë e moshës 16 vjeçare kanë ikur në një drejtim, ndërsa i mituri 14 vjeçar ka shkuar drejt Novo Lisiçes, por është takuar nga dy persona të panjohur dhe fizikisht është sulmuar.
-Në një moment i dëmtuari ka arritur të ikë pas çka personat me automjetin "mercedes" e kanë lëshuar vendin e ngjarjes dhe pasi kanë arritur në afërsi të QT "Kapitoll" me armë zjarri janë gjuajtur disa plumba në drejtim të panjohur. Të miturit 14 vjeçar i është ofruar ndihmë mjekësore në Spitalin e qytetit 'Shën Naum i Ohrit', ku i janë konstatuar lëndime trupore", thuhet në kumtesën e MPB-së.
als_Latn als_Latn